Up-204/99
Datum: 1999-09-28T00:00:00.000+02:00
ecli: ECLI:SI:USRS:1999:Up.204.99
vrsta: drugi akti
zadeva: ustavna pritožba
objavljeno: Neobjavljeno | 28.09.1999
dokument: US19692
akt: Ustavna pritožba A. A. zoper sodbo Okrajnega sodišča v Celju št. P 1623/95 z dne 1. 6. 1999
resitev: zavrženje
izrek: Ustavna pritožba A. A. zoper sodbo Okrajnega sodišča v Celju se zavrže.
stavek: Ker pritožnik v zadevi ni izčrpal pravnih sredstev, je Ustavno sodišče njegovo ustavno pritožbo zavrglo.
odlocitev: sklep
geslo: Predhodno izčrpanje vseh pravnih sredstev kot procesni pogoj za vložitev ustavne pritožbe.
podlaga: Zakon o Ustavnem sodišču (ZUstS), 51., 2. al. 1. odst. 55. čl.
datum_vloge: 1999-07-25T22:00:00.000Z
datum_odlocitve: 1999-09-27T22:00:00.000Z

# Up-204/99

28.9.1999

# S K L E P

Ustavno sodišče je v postopku za preizkus ustavne pritožbe A. A. iz Ž. na seji senata dne 28. septembra 1999

s k l e n i l o :

Ustavna pritožba A. A. zoper sodbo Okrajnega sodišča v Celju št. P 1623/95 z dne 1. 6. 1999 se zavrže.

## O b r a z l o ž i t e v

Pritožnik z ustavno pritožbo izpodbija v izreku navedeno sodbo, s katero mu je Okrajno sodišče naložilo, da izprazni stanovanje ter ga izroči tožniku, hkrati pa je zavrnilo njegov tožbeni zahtevek in predlog za izdajo začasne odredbe zaradi motenja posesti. Z izpodbijano sodbo naj bi bile pritožniku kršene temeljne človekove pravice.

Po prvem odstavku 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži šele, ko so izčrpana vsa pravna sredstva. Izpodbijana sodba Okrajnega sodišča je bila izdana dne 1. 6. 1999, pritožnik je ustavni pritožbi vloženi dne 26. 7. 1999 priložil tudi svojo pritožbo na Višje sodišče z dne 12. 7. 1999. Očitno je torej, da pritožnik v zadevi ni izčrpal niti rednih pravnih sredstev, zato je Ustavno sodišče njegovo ustavno pritožbo zavrglo.

Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam - Lukić.

Namestnica predsednika senata:

dr. Dragica Wedam - Lukić